Í dag var eyka aðalfundur í Álaborg, og nýggja nevndin er nú skipað. Til eyka aðalfundin í dag 17. apríl 2021 varð nýggj nevnd skipað í Álaborg. Kl. 13.00 bjóðaði sitandi nevnd til ein drekkamunn og ein køkubita uttan fyri nýggju hølini á Mylius Erichsens Vej 165A, og undirtøkan var góð. Til nevndarvalið stillaðu sjey limir upp og tveir limir stillaðu upp til gerast tiltakslimir. Í samband við lestrarviðurskifti og barnsburðarfarloyvi var bert Jóhanna Ortind og Eyðstein Borgardal av sitandi nevnd, ið stillaði upp aftur til nevndarval. Eftir nevndarvalið setti nýggja nevndin seg saman, og tey býttu nevndarsessirnar sínaámillum. Jóhanna Ortind, forkvinna Eyðstein Borgardal, næstformaður Luka Radosavljevic, peningarøkil Annika í Jákupsstovu, skrivari Elisa Maria Joensen, nevndarlimur Kára Veirum, nevndarlimur Jóhild Sørensen, nevndarlimur Tiltakslimir 2021/22 Erika Hjalgrímsdóttir Anja Magnussen Henný Rógvadóttir Nýggja nevndin og tiltakslimirnir taka yvir føroyingafelagið í Aalborg 25. apríl á Flaggdegnum, tá ið sitandi nevnd takkar fyri seg. Sitandi nevnd ynskir nýggju nevndini góðu eydnu víðari í felagnum.